Nem egyszerű visszaszerezni a félreutalt összeget, nagyban függ attól is, hogy jó szándékú emberhez került-e a pénzed. Ilyenkor ugyanis a banknak nincs joga visszavonni, vagy leemelni a pénzt a téves számláról, csak abban az esetben, ha az is jóváhagyja, akihez megjött a pénzed. A bankoknak jelezheted a visszahívási igényedet, akik továbbítják ezt a téves számla tulajdonosa felé és kérik a jóváhagyását. Nincs további dolgod, ha jóváhagyja. Amennyiben ez nem történik meg, polgári peres úton kötelezheted a személyt arra, hogy adja vissza a pénzed. A bank ilyenkor már kiadhatja a személyes adatokat a másik félről.
Jó, ha tudod: az utalás nem történik meg azonnal, 1-2 óra kell hozzá, hogy a bank feldolgozza a kérésedet. Ha ez alatt az idő alatt kiszúrod, hogy hibás számlára utaltál, még időben visszahívhatod a pénzt.